# Dones per l’Autoconeixement i l’Anticoncepció

Dones per l'Autoconeixement i l'Anticoncepció (DAIA) va ser un grup de dones de Barcelona que durant la transició democràtica van lluitar per aconseguir el dret a la planificació familiar per a totes les dones, com a part de la reivindicació del dret al propi cos. DAIA també qüestionava el model sexual andorcèntric i promovia la capacitat de dedició de les dones en front de la medicina i ginecologia patriarcal.
La seva tasca va consistir principalment a informar sobre el cos de les dones, com a productor i receptor de benestar, plaer, malaltia i insatisfacció, i sobre mètodes anticonceptius, inclòs l'avortament, quan estaven prohibits a Espanya. També creaven xarxes de suport i ajuda mútua, informaven sobre clíniques on poder avortar fora d'Espanya, i apostaven pels centres de planificació familiar independents de les institucions.
Entre les tasques de divulgació, van impartir xerrades sobre la llibertat sexual i els anticonceptius, cursos per a capacitar altres dones per a fer xerrades als barris, i formació per a consultores que treballaven als centres de planificació familiar. El grup també va publicar articles a la revista Dones en Lluita, on difonien els seus coneixements, plantejaven els principis de la planificació familiar des d'una perspectiva feminista, explicaven les seves activitats i valoraven els avenços de les seves reivindicacions.

## Aprenentatge

DAIA va sorgir el 1976 a partir del grup de planificació familiar de l'Associació de Dones Universitàries, després de vuit anys de la seva dissolució. Va agrupar dones professionals de la salut o amb experiència i autoformació sobre la salut sexual i reproductiva i el control de la natalitat. Entre les seves membres, hi havia militants del PSUC, d'altres organitzacions feministes o del teixit associatiu de la ciutat.
L'aprenentatge sobre Planificació Familiar de DAIA va ser quasi autodidacte, ja que era un tema que no es donava en els temaris de professions sanitàries. Per això, van decidir buscar ajuda i fou la ginecòloga Assumpció Villatoro qui les va instruir en la matèria. La resta de coneixements els van adquirir de manera autodidacte amb llibres sobre anticoncepció publicats a l'estranger. Entre les obres que van consultar va tenir un paper fonamental l'obra Our Bodies, Ourselves del Col·lectiu de la Salut de les Dones de Boston. El llibre ensenyava a veure el cos amb confiança i sense pors, a més desafiava els mites i ajudava a descobrir zones prohibides i desconegudes. Un dels punts destacats va ser la crítica al vincle entre dona-salut-medicina. En front del poder de la figura del metge es preconitzava l'autoconeixement.
DAIA va començar a desenvolupar una tasca de divulgació sanitària a través de: xerrades educatives, serveis d'assessorament sobre sexualitat i mètodes de contracepció, de la reproducció separada de la maternitat, de la salut sexual i de l'avortament. També van publicar els seus propis fulletons de divulgació dedicats a cada mètode anticonceptiu: Anticoncepción hormonal, Diafragma, Dispositivo intrauterino, Métodos irreversible i Preservativos. Es tractava d'uns treballs curts, però exhaustius, de divulgació contraceptiva i cada número explicava detalladament el mitjà, el seu ús i els seus efectes. I també articles per la revista de la Coordinadora feminista, Dones en lluita. Entre 1977 i 1983 van publicar articles sobre anticoncepció, avortament, relació dona-metge i ressenyes de llibres sobre el tema.

## Referències

* 1 2 3 Fernàndez Lamelas, Eva. Vocalías y grupos de mujeres: el feminismo en los barrios : el movimiento de mujeres de base territorial durante la Transición en el cinturón industrial de Barcelona: 1974-1990 (tesi). Universitat Autònoma de Barcelona, 2016.
* ↑ Sara Fajula Colom. Centres de planificació familiar a Barcelona (1977-1983) (Tesi). Universitat Autònoma de Barcelona, 2017.
* ↑ Fajula Colom, Sara «"Les dones per les dones": Els centres de planificació familiar a Catalunya durant la transició». Actes d'Història de la Ciència i de la Tècnica, 11, 2018.
* ↑ Godayol, Pilar «“Un espacio de trabajo en relación”: El ensayo feminista traducido de Lasal, edicions de les dones». Transfer, "Revista electrónica sobre Estudios de Traducción e Interculturalidad / e-Journal on Translation and Intercultural Studies", 15, 1-2, 2020, pàg. 115–141. DOI: 10.1344/transfer.2020.15.115-141. ISSN: 1886-5542 [Consulta: 22 gener 2024].

## Notes

* ↑ Segons la Ley de Protección de la Natalidad contra el aborto y la propaganda anticoncepcionista del 24 de gener de 1941. I els articles 416 i 343 del Codi Penal.
* ↑ Assumpció Villatoro va ser una ginecòloga, interessada en el tema, que es va formar a Londres amb una beca d'especialització en Planificació Familiar en un curs impartit per la International Planned Parenthood Federation (IPPF). Villatoro es va convertir en un referent per a les dones feministes i dels moviments veïnals dels barris. Va ser una de les metgesses que van obrir despatxos particulars on oferien, a preus raonables, que no sempre cobraven, els seus serveis de ginecologia. I van completar la seva feina amb xerrades informatives sobre control de natalitat i sexualitat. Les seves explicacions van fer pública l'existència dels mètodes anticonceptius i van normalitzar les relacions sexuals.

## Bibliografia

* DAIA, Dossier Planning. Anticoncepción y aborto en la lucha feminista. Dones en lluita, 1978; 8: 8-16.
* DAIA. Carta abierta a Carmen Romero de DAIA. Dones en lluita, 1979; 10: 9.
* DAIA. Derecho a la Contracepción. Dones en lluita, 1979; 9: 14..
* DAIA. Mujer y ginecólogo. Dones en lluita, 1980; 15: 4.
* DAIA. !Abortos millonarios!. Dones en lluita, 1980; 15: 4.
* DAIA. Grup de dones. Centros de Planificación familiar. Historia de una triste negociación. Dones en lluita, 1981; 0: 41.
* DAIA. Nuestros cuerpos nuestras vidas. Dones en lluita, 1982; 4: 39.
* DAIA. Aborto en II Jornades catalanes de la dona. Dones en lluita, 1982; 4: 19-32.
* DAIA. El aborto un cuestión aun pendiente. Dones en lluita, 1983; 6: 13-34.
* DAIA. En torno al aborto. ¿Dónde nos encontramos ahora? ¿Cuál debe ser el camino a seguir? Dones en lluita, 1983; 6: 13-34.
* Ex-grup DAIA. DAIA Història d'un grup de dones. A vint anys de les Primeres Jornades i dotze de DAIA. En: 20 anys de feminisme. Barcelona: Associació de dones per la celebració del 20 Anys de les I Jornades Catalanes de la Dona i l'Ajuntament de Barcelona, 1996, p. 117-123.
* Jornades catalanes de la dona. Barcelona: Alternatives, 1977.
* Llinàs, Conxa. Feminismes de la transició a Catalunya: textos i materials. Barcelona: Horsori, 2008.
* Nash, Mary. Dones en transició: de la resistència política a la legitimitat feminista: les dones en la Barcelona de la transició. Barcelona: Ajuntament de Barcelona, 2007.